Către Primăria Municipiului Arad,

Doamna Administrator public Claudia Macra,

Doamna Secretar Lilioara Stepănescu,

Subsemnatul Marin Lupaș, consilier local municipal, în urma dezbaterii publice organizate joi, 15 noiembrie 2018, pe marginea proiectului Nr.329 /20.09.2018 *privind modificarea şi completarea Hotărârii nr. 208/2011 a Consiliului Local al Municipiului Arad pentru aprobarea Regulamentului privind prevenirea apariției și proliferării animalelor fără stăpân pe domeniul public al Municipiului Arad*, vă rog să faceți demersurile necesare pentru ca inițiatorul să-și retragă propunerea menționată mai sus.

Opiniile prezentate la dezbatere au arătat că este nevoie de o modificare mai amplă a Regulamentului decât cea pe care proiectul de hotărâre prezent dorește să o facă. De aceea consider mai oportună elaborarea unui nou Regulament, actualizat, fapt realizabil de un grup de lucru larg, format din reprezentanții Primăriei, grupul de iubitori de animale prezent la dezbatere, precum și consilieri locali care și-au exprimat interesul pe subiect.

|  |  |
| --- | --- |
| Cu considerație,  Marin Lupaș | Arad  16 noiembrie 2018 |